**Kūdikio kraitelį sudaro 4 dalys:**

**1. kūdikio drabužiai ir kūdikio priežiūros gaminiai;**

**2. vaiko priežiūros vadovas;**

**3. knyga-albumas kūdikiui;**

**4. Kauno miesto dovanų kortelė, skirta tėvams.**

**KŪDIKIO KRAITELIS –** kūdikio drabužiai ir kūdikio priežiūros gaminiai. Kiekvienas prekės gaminys yra su gaminio sudėtį nurodančiomis etiketėmis ir supakuotas, prekės sudėtos į didelę tvirtą, orui pralaidžią dėžę, kuri išvykose, namuose ir kt., gali pasitarnauti kaip kūdikio lovelė – atskira saugi erdvė mažyliui. Dėžėje yra jos dydį atitinkantis čiužinukas ir jam skirta neperšlampama paklodė.

|  |  |
| --- | --- |
| Prekės pavadinimas | Kiekis |
| **Kūdikio dėžė/lovelė su dangčiu** | 1 |
| **Čiužinukas** | 1 |
| **Neperšlampanti paklodė su guma** | 1 |
| **Paklodė su gumele** | 1 |
| **Šliaužtinukas** | 1 |
| **Smėlinukas** | 1 |
| **Marškinukai** | 1 |
| **Kelnytės** | 1 |
| **Kombinezonas** | 1 |
| **Kombinezonas lauko** | 1 |
| **Miego žaisliukas** | 1 |
| **Seilinukas** | 1 |
| **Vandens termometras** | 1 |
| **Kramtukas-žaisliukas** | 1 |
| **Rankšluostis su gobtuvu** | 1 |
| **Pledukas** | 1 |
| **Flanelinis vystyklas** | 3 |
| **Dvigubo audinio trikampis marlinis vystyklas** | 3 |
| **Kūdikių priežiūros rinkinys** | 1 |
| **Priemonė kūdikio odos priežiūrai ir regeneracijai** | 1 |

**VAIKO PRIEŽIŪROS VADOVAS** – spaudinys, skirtas kūdikio tėvams, su įvairių sričių specialistų ir gydytojų patarimais tėvams: ginekologų, akušerių, žindymo ekspertų, vaikų ligų gydytojų, šeimos medicinos gydytojų, vaikų alergologų, logopedų bei kitų sričių specialistų straipsniai. Jame pateikta būtina medicininė informacija apie dažniausias vaikų ligas. Didelis dėmesys skiriamas sveikai mitybai ir vaiko lavinimui.

**KNYGA-ALBUMAS KŪDIKIUI -** skirtas saugoti pirmųjų kūdikio gyvenimo metų nuotraukas ir gražiausius prisiminimus. Yra vietos, skirtos aprašyti kūdikio pasiekimus ir raidos dalykus, patalpinti nuotraukas, linkėjimus, piešinius, ultragarsinio tyrimo nuotrauką, naujagimio rankos juostelę, plaukų sruogą ir kt.

**KAUNO MIESTO DOVANŲ KORTELĖ –** tai daugkartinio atsiskaitymo kortelė, su kuria galima atsiskaityti už aktyvias pramogas, apsilankyti muziejuose, kino teatruose, spektakliuose bei atsiskaityti kavinėse, restoranuose, viešbučiuose, SPA centruose ir parduotuvėse (bet ja netiks atsiskaityti už tabako ir alkoholio gaminius, lošimo paslaugas ir už naujai įsigyjamas dovanų korteles). Atsiskaitymo kortele suma 100 Eur. Kortelė pradeda galioti, ją aktyvavus, galioja 12 mėn. ir galioja tik Kauno mieste.